stanford-oval/wikipedia huggingface dataset:
Whatever Happened to Slade
Kappaleet

Kaikki kappaleet kirjoittaneet Noddy Holder ja Jim Lea ellei toisin mainita.
A-puoli
Be – 3.59
Lightning Never Strikes Twice – 3.08
Gypsy Roadhog – 3.23
Dogs of Vengeance – 2.48
When Fantasy Calls – 3.23
One Eyed Jacks With Moustaches – 3.20
B-puoli
Big Apple Blues – 4.38
Dead Men Tell No Tales – 3.38
She’s Got the Lot – 3.09
It Ain’t Love But It Ain’t Bad – 3.09
The Soul, The Roll and the Motion – 4.36
Remasteroidun version bonuskappaleet (Salvo 2007)
Forest Full of Needles – 3.30
Burning in the Heat of Love – 3.36
Ready Steady Kids – 3.22
My Baby Left Me/That’s All Right – 2.24 (säv. Arthur Crudup)
O.H.M.S – 2.41
Give Us a Goal – 2.50
Daddio – 2.34
Rock ’n’ Roll Bolero – 4.06
It's Alright Buy Me – 3.23
Kokoonpano

Noddy Holder – laulu, kitara
Jim Lea – basso, kosketinsoittimet
Dave Hill – kitara
Don Powell – rummut
Arvostelut

Allmusic
Wieacker–Wolffin oireyhtymä

Wieacker–Wolffin oireyhtymä on erittäin harvinainen oireyhtymä, joka periytyy peittyvästi X-kromosomissa. Se aiheuttaa synnynnäisen, hitaasti etenevän hermostollisen kehityshäiriön. Tyypillisiin oireisiin kuuluvat etenevä lihasheikkous, distaalinen myopatia, niveljäykkyys ja kyvyttömyys eräiden pään alueen lihasten liikuttamiseen. Oirekuva on kuitenkin yksilöllisesti vaihteleva.
Wieacker–Wolffin oireyhtymä aiheuttaa sikiön lihasheikkoudesta johtuvaa vähäistä liikkumista kohdussa. Tämä puolestaan johtaa nivelten virheasentoihin, ja seuraukset ilmenevät vaikeana synnynnäisenä artrogrypoosina. Oireyhtymässä tyypillistä on myös alaraajojen kärkiosissa ilmenevä lihasheikkous eli distaalinen myopatia. Spastisuutta saattaa esiintyä ja lapsella saattaa olla hidastunut pituuskasvu. Wieacker–Wolffin oireyhtymään liittyy motorinen kehitysviive, minkä lisäksi lihasheikkous kasvoissa ja kielessä voi aiheuttaa syömis- ja puhumisvaikeuksia. Kasvonpiirteisiin vaikuttaa lihasheikkous kasvojen alueella. Ptoosi, karsastus ja kaukonäköisyys ovat mahdollisia. Oireyhtymästä kärsivän korvat voivat myös sijaita poikkeuksellisen matalalla ja kitalaen kaari saattaa olla korkea. Myös suun poikkeavaa muotoa esiintyy oireyhtymän yhteydessä.
Wieacker–Wolffin oireyhtymään liittyy lievä kehitysvamma ja osassa tapauksista epilepsia. Sen yhteydessä tavataan erilaisia luustomuutoksia, kuten kampurajalkaa, skolioosia, lordoosia ja kamptodaktyliaa. Oireyhtymään liittyy myös kasvanut alttius lonkkanivelen sijoiltaanmenoon. Wieacker–Wolffin oireyhtymä johtuu X-kromosomin ZC4H2-geenin mutaatiosta, ja sen yleisyydeksi on arvioitu alle yksi tapaus miljoonaa syntyvää lasta kohden. Parannuskeinoa oireyhtymään ei ole vaan hoito on oireenmukaista. Wieacker–Wolffin oireyhtymän kuvasivat vuonna 1985 P. Wieacker ja G. Wolf. Vuonna 1997 oireyhtymän aiheuttava geenimutaatio paikannettiin X-kromosomiin, ja vuonna 2013 sen taustalta löydettiin ZC4H2-geenin mutaatio. Wieacker–Wolffin oireyhtymä kuuluu ZC4H2-kytkeytyneiden harvinaissairauksien ryhmään.
Wilhelm Westman

Johan Wilhelm Westman (18. kesäkuuta 1878 Siuntio – 20. kesäkuuta 1955 Ruotsi) oli suomalainen poliitikko ja varatuomari. Westman toimi RKP:n kansanedustajana vuosina 1930–1933 edustaen Uudenmaan läänin vaalipiiriä. Westman toimi myös Hangon kaupunginvaltuuston puheenjohtajana sekä kaupunginhallituksen jäsenenä.
Työurallaan Westman toimi pankkivirkamiehenä Helsingissä 1903–1906, Hangon kaupunginvoutina 1906–1908, Hangon kaupunginviskaalina 1906–1907, Hangon rahatoimikamarin sihteerinä 1906–1918, Hangon poliisilaitoksen sihteerinä 1907–1908, Hangon oikeusneuvosmiehenä 1908–1919, Pohjoismaiden osakepankin, myöhemmin Pohjoismaiden yhdyspankin Hangon konttorin johtajana 1916–1935, Finska Forcit-dynamit Ab:n toimitusjohtajana vuodesta 1919, Hangöbladetin kirjapainon toimitusjohtajana vuodesta 1908, Ab Ha-Te-Ke:n toimitusjohtajana vuodesta 1943, asianajajana Hangossa 1906–1908, Hangon satamahallituksen sihteerinä 1910–1917, harjoitti maanviljelystä 1916–1932 ja Norjan varakonsulina 1929–1940 ja 1945.
Westman kirjoitti ylioppilaaksi 1898, suoritti ylemmän hallintotutkinnon 1903, oikeustutkinnon 1906 ja varatuomarin tutkinnon 1908. Westmanin puoliso vuosina 1903–1934 oli Julia Maria Sonck ja vuodesta 1935 Thilly Maria Damström (e. Blomqvist).
Valkeajärvi (Virrat, Luodespohja)

| Valkeajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°14′31″N, 23°35′57″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vermasjärven valuma-alue (35.45)
Laskuoja:  oja Navettalahteen 
Järvinumero:  35.452.1.006
Mittaustietoja
Pinnankorkeus:  124,7 m  
Rantaviiva:  2,146 km  
Pinta-ala:  19,61 ha  
Saaria:  ei saaria 
 fiValkeajärvi 
Valkeajärvi  on Pirkanmaalla Virroilla Luodespohjan kylän lähellä sijaitseva järvi.
Maantietoa

Järven pinta-ala on 19,6 hehtaaria, se on 600 metriä pitkä ja 450 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 2,1 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Vermasjärven valuma-alueella (35.45), jonka Vermasjärven alueeseen (35.452) se kuuluu. Järven vedenpinnan korkeus on 124,7 metriä mpy.
William Katz

| William Katz> Henkilötiedot |
| --- | --- |
Syntynyt: 1940
Kansalaisuus:   Yhdysvallat
Ammatti:  kirjailija
Aiheesta muualla
Löydä lisää kirjailijoitaKirjallisuuden teemasivulta
William Katz (s. 1940) on yhdysvaltalainen kirjailija.
Suomennetut teokset

Yön viesti (1979)
Yllätyskutsut (1984)
Kutsumaton vieras (1985)
Pimeä painajainen (1988)
Kauhun kasvot (1988)
Kaksoishäät (1990)
Vili Saarijärvi

| Vili Saarijärvi |
| --- | --- |

Henkilötiedot
Syntynyt: 15. toukokuuta 1997 (ikä 27) Rovaniemi, Suomi
Kansalaisuus:   Suomi
Jääkiekkoilija
Lempinimi:  Vilssoni
Pelipaikka:  puolustaja
Maila:  oikea
Pituus:  178 cm
Paino:  83 kg
Seura
Seura:  SCL Tigers
Sarja:  National League
Pelinumero:  18
Pelaajaura
Pääsarjaura:  2020–
Aik. seurat:  Toledo Walleye (ECHL) Grand Rapids Griffins (AHL) Tucson Roadrunners (AHL) Lukko (SML) HC Ambrì-Piotta (Spengler Cup)
NHL-varaus:  73. varaus, 2015 Detroit Red Wings
KHL-varaus:  207. varaus, 2014 Jokerit
Vili Saarijärvi (s. 15. toukokuuta 1997 Rovaniemi) on suomalainen jääkiekkopuolustaja, joka pelaa Sveitsin National Leaguen SCL Tigersissa. Hän laukoo oikealta. NHL-seura Chicago Blackhawks omistaa Saarijärven pelaajaoikeudet.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Suomi 2016 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Sveitsi 2015 | Jääkiekko |  |
Saarijärvi pelasi alle 20-vuotiaiden MM-kilpailuissa vuosina 2016 ja 2017, joista ensimmäinen turnaus päättyi maailmanmestaruuteen. Jälkimmäisessä turnauksessa hän toimi Suomen varakapteenina ja oli yksi joukkueen neljästä pelaajasta, joka onnistui kahdesti maalinteossa. Valmennus valitsi Saarijärven Suomen turnauksen yhdeksi kolmesta parhaasta pelaajasta. Hänet valittiin myös Tanskaa vastaan pelatun alkulohkon ottelun päätteeksi joukkueensa ottelun parhaaksi pelaajaksi.
Saarijärvi pelasi myös alle 18-vuotiaiden MM-kilpailuissa vuonna 2015, jolloin hän voitti hopeaa. Saarijärvi toimi Suomen varakapteenina. Hän voitti koko turnauksen puolustajien piste-, maali- ja syöttöpörssin tehoilla 3+6=9. Saarijärvi oli myös joukkueensa paras syöttäjä ja toiseksi paras pistemies Patrik Laineen jälkeen. Hänet valittiin turnauksen parhaaksi puolustajaksi, tähdistökentälliseen sekä Suomen joukkueen yhdeksi kolmesta parhaasta pelaajasta. Saarijärvi valittiin sekä Tšekkiä vastaan pelatun avausottelun että Slovakiaa vastaan pelatun puolivälieräottelun päätteeksi joukkueensa ottelun parhaaksi pelaajaksi. Saarijärvi pelasi myös alle 18-vuotiaiden Ivan Hlinkan muistoturnauksessa vuonna 2014. Yhteensä hän on pelannut 26 nuorten ja 38 poikien maaottelua.
Suomen A-maajoukkueessa Saarijärvi on pelannut 28 ottelua tehopistein 4+6=10. Hän teki A-maajoukkuedebyyttinsä Karjala-turnauksessa 5. marraskuuta 2020 Helsingin Hartwall Arenassa alle 20-vuotiaiden maajoukkuepelaajista koottua Venäjää vastaan. Saarijärvi merkittiin heti Suomen ykköspuolustajapariin Jarkko Parikan viereen. Ensimmäisen A-maajoukkuemaalinsa hän teki kolmannessa ottelussaan, turnauksen päätösottelussa 8. marraskuuta 2020 Ruotsia vastaan. Saarijärvi sai ottelussa myös syöttöpisteen oltuaan kakkossyöttäjänä Aleksi Saarelan tekemään maaliin. Hän putosi viimeisten joukossa vuoden 2022 MM-kisajoukkueesta. Vuoden 2023 kisajoukkueesta Saarijärvi putosi kolmannen leiriviikon jälkeen loukkaantumisen vuoksi.
Pelityyli

Saarijärvi on kuvaillut itseään hyvin liikkuvaksi kiekolliseksi puolustajaksi, jonka vahvuudet ovat pelinavaamisessa ja hyökkäysten tukemisessa. Hän on maininnut liikkuvansa siniviivalla hyvin ja luistelun olevan yksi Saarijärven isoimmista vahvuuksista. Hänen pitää kuitenkin omien sanojensa mukaan kehittyä vielä kokonaisvaltaisesti ja saada lisää jämäkkyyttä puolustuspäähän.
Saarijärvi on pelipaikkaansa nähden varsin pienikokoinen ja hän on tämän myötä kertonut ottaneensa mallia Sami Vatasesta, joka paikkaa pientä kokoaan hyvällä luistelulla ja hyökkäyspään taidoilla. Detroit Red Wingsin NHL-joukkueen päävalmentaja Jeff Blashill on verranut Saarijärveä pelityyliltään Torey Krugiin.
Viettelyksen vaunu

| Viettelyksen vaunu> A Streetcar Named Desire |
| --- | --- |

Ohjaaja:  Elia Kazan
Käsikirjoittaja:  Tennessee Williams (näytelmä) Oscar Saul (sovitettu käsikirjoitus)
Tuottaja:  Charles K. Feldman
Säveltäjä:  Alex North
Kuvaaja:  Harry Stradling
Leikkaaja:  David Weisbart
Tuotantosuunnittelija:  Richard Day
Pääosat:  Vivien Leigh Marlon Brando Kim Hunter Karl Malden
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  1951
Kesto:  122 min (alkuperäisesitys) 125 min (ohjaajan versio)
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Vivien Leigh
Marlon Brando
Viettelyksen vaunu (A Streetcar Named Desire), televisioesityksessä myös Viettelysten vaunu, on yhdysvaltalainen draamaelokuva vuodelta 1951. Sen on ohjannut Elia Kazan, ja sen pääosia näyttelevät Vivien Leigh ja Marlon Brando. Elokuva perustuu Tennessee Williamsin samannimiseen näytelmään vuodelta 1947.
Elokuva valittiin vuonna 1993 Yhdys­valtojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä  amerikkalais­elokuvia. American Film Institute listasi sen sijalle 45 sadan parhaan amerikkalaiselokuvan luettelossaan vuonna 1998. Vuonna 2015 elokuvan soundtrack-albumi valittiin mukaan merkittävien äänitteiden National Recording Registry -kokoelmaan.
Yleistä

Elokuva sai aikoinaan kaksitoista Oscar-ehdokkuutta ja voitti neljä Oscaria. Marlon Brando oli neljästä ehdokkaana olleesta näyttelijästä ainoa, joka ei saanut patsasta. Sekä Vivien Leigh että Brando olivat näytelleet roolinsa teatterissa ennen elokuvaa, Leigh Lontoossa ja Brando Broadwaylla. Jessica Tandy esitti Blanchea Broadwaylla, mutta Leigh sai filmiroolin, sillä pääosaan haluttiin suuri tähti.
Viettelyksen vaunun Suomessakin ilmestynyt DVD-painos on ohjaajan versio, jossa on kolme minuuttia elokuvasta alun perin sensuroitua materiaalia. Sensuroituja kohtauksia pidettiin aikoinaan eroottisuutensa takia sopimattomana elokuvaan. Alkuperäisessä näytelmässä käsiteltiin monien muiden Tennessee Williamsin näytelmien tavoin homoseksuaalisuutta. Viittaukset tähän puuttuvat elokuvasta, sillä aihe oli 1950-luvun Hollywoodissa tabu.
Viettelyksen vaunua pidetään Marlon Brandon läpimurtoroolina. Sen ansiosta hänestä tuli yksi aikansa suurimmista miestähdistä ja seksisymboleista. Elokuva toi Brandolle hänen ensimmäisen Oscar-ehdokkuutensa.
Näytelmän nimi viittaa New Orleansin raitiotielinjaan ”Desire”, joka sai nimensä kadusta Desire Street.
Juoni

Opettajatar Blanche DuBois (Vivien Leigh) matkustaa raskaana olevan sisarensa Stellan (Kim Hunter) luo New Orleansiin. Stella on mennyt naimisiin amerikanpuolalaisen Stanley Kowalskin (Marlon Brando) kanssa. Blanche ja Stanley eivät tule keskenään toimeen. Blanche on menettänyt koko omaisuutensa, myös hänen ja sisarensa perinnön. Stanley ärähtää, sillä Stellan aviomiehenä hän pitää oikeutenaan osuutta vaimonsa perintöön.
Blanche elää haavemaailmassa. Hän aloittaa suhteen Stellan ja Stanleyn tuttavan Mitchin (Karl Malden) kanssa. He suunnittelevat naimisiinmenoa. Suhde kariutuu, kun Stanley saa selville ja paljastaa, että Blanchella on ollut suhde alaikäisen oppilaansa kanssa.
Lopulta Stellan synnytys alkaa ja hän lähtee sairaalaan. Stanley, onnellisena isäksi tulostaan, palaa kotiinsa ja ryhtyy juomaan. Blanche, omassa haavemaailmassaan, vieraantuu todellisuudesta yhä enemmän. Humalainen Stanley raiskaa Blanchen. Blanche menettää järkensä lopullisesti ja hänet viedään mielisairaalaan.
Näytelmässä Stella hyväksyy Stanleyn tekemän raiskauksen osana hänen luontoaan, mutta elokuvassa Stella jättää Stanleyn.
Näyttelijät

| 0 | 1 | 2 |
| --- | --- | --- |
|  Vivien Leigh  | … |  Blanche DuBois   |
|  Marlon Brando  | … |  Stanley Kowalski   |
|  Kim Hunter  | … |  Stella Kowalski   |
|  Karl Malden  | … |  Harold "Mitch" Mitchell   |
|  Rudy Bond  | … |  Steve Hubbel   |
|  Nick Dennis  | … |  Pablo Gonzales   |
|  Peg Hillias  | … |  Eunice Hubbel   |
|  Wright King  | … |  Keräilijä   |
|  Richard Garrick  | … |  Lääkäri   |
Palkinnot

Oscar-palkinto: Paras miessivuosa: Karl Malden
Oscar-palkinto: Paras naispääosa: Vivien Leigh
Oscar-palkinto: Paras naissivuosa: Kim Hunter
Oscar-palkinto: Paras lavastus:  Richard Day ja George James Hopkins
BAFTA: Paras brittiläinen näyttelijätär: Vivien Leigh
Golden Globe: Paras naissivuosa: Kim Hunter
Aiheesta muualla

Wikimedia Commonsissa on kuvia tai muita tiedostoja aiheesta .
Viettelyksen vaunu Internet Movie Databasessa (englanniksi)
Viettelyksen vaunu Filmsiten sivuilla
William Kenneth Hartmann

William Kenneth Hartmann vuonna 1998.
William Kenneth Hartmann (s. 6. kesäkuuta 1939) on yhdysvaltalainen planeettatutkija, taiteilija ja kirjailija.  Hän oli yksi ensimmäisistä, joka esitteli Kuun syntymisen törmäysteorian. Hartmann on myös yksi tunnetuimmista yhdysvaltalaisista avaruustaiteilijoista, jonka töitä on tilannut muun muassa NASA. Hartmannin mukaan Chesley Bonestellin töillä on ollut häneen suuri vaikutus. Hän on myös on kirjoittanut ja kuvittanut useista kirjoja Maan ja aurinkokunnan historiasta, usein yhdessä kuvittaja Ron Millerin kanssa.
Hän on valmistunut kandidaatiksi Pennsylvanian osavaltionyliopistosta ja maisteriksi Arizonan yliopistosta.
Hartmann oli yksi osallistuja Condonin raportissa, joka oli vuosina 1966–1968 tehdyn yhdysvaltalaisen Coloradon yliopiston ufoprojektin loppuraportti, eräs laajimmista ja kiistellyimmistä ufotutkimuksista.
Hartmannin mukaan on nimetty astedoidi 3341 Hartmann.
Julkaisut

Out of the Cradle: Exploring the Frontiers beyond Earth yhdessä Ron Millerin ja Pamela Leen kanssa (1984)
The History of Earth: An illustrated chronicle of an evolving planet Ron Millerin kanssa (1991)
Mars Underground (1997)
The Grand Tour: A Traveler's Guide to the Solar System, Ron Millerin kanssa (1. painos 1981, 2. painos 1993, 3. painos 2005)
The giant impact hypothesis: past, present (and future?). Philosophical Transactions of the Royal Society of London A: Mathematical, Physical and Engineering Sciences, 2014, 372. vsk, nro 2024.  doi:10.1098/rsta.2013.0249.  Artikkelin verkkoversio. Viitattu 24.10.2018 (englanniksi).
Xirovoúni (Epeiros)

Xirovoúni antiikin Horraonin arkeologiselta alueelta nähtynä.
| --- | --- |
Sijainti:  Árta, Ioánnina ja Préveza, Epeiros, Kreikka
Vuoristo:  Píndos
Korkeus merenpinnasta:  1 614 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Xirovoúni (kreik. Ξηροβούνι) eli Xerovoúni (Ξεροβούνι) on eteläiseen Píndos-vuoristoon kuuluva vuori Epeiroksessa luoteisessa Kreikassa. Sen korkeus on 1 614 metriä.
Xirovoúni sijaitsee Ártan, Ioánninan ja Prévezan alueyksiköiden rajalla. Ártan kunnan osa Xirovoúnin kunnallisyksikkö, entinen itsenäinen kunta, on saanut nimensä vuoresta.
Västerhankmon baptistiseurakunta

| Västerhankmon baptistiseurakunta> Västerhankmo baptistförsamling |
| --- | --- |
Suuntautuminen:  Baptismi
Perustettu:  25. maaliskuuta 1903
Liitetty:  1936
Liitettiin:  Hankmon baptistiseurakunta
Pääkirkko:  Västerhankmon kappeli
Infobox OKNimi-testi OK: 
Västerhankmon baptistiseurakunta (ruots. Västerhankmo baptistförsamling) oli vuosina 1903–1936 Koivulahden Västerhankmossa toiminut baptistiseurakunta. Seurakunta perustettiin 16 henkilön toimesta vuonna 1903, joista monet olivat myös Österhankmon baptistiseurakunnan jäseniä. Seurakunnan ensimmäisenä saarnaajana toimi I. S. Österman, mutta hän asui Vaasassa eikä juuri kyennyt toimimaan Hankmossa.
Västerhankmon kappeli rakenettiin vuonna 1900 ja sitä laajennettiin vuonna 1930. Tuolloin kappelissa oli istumapaikkoja 125 henkilölle, minkä lisäksi rakennukseen sisältyi pastorin asunto ja keittiö. Vuonna 1931 seurakunnan jäsenmäärä oli 38. Västerhankmon ja Österhankmon baptistiseurakunnat yhdistyivät vuonna 1936 Hankmon baptistiseurakunnaksi.
Seurakunnan johtajat

Seuraavat henkilöt toimivat seurakunnan johtajina:
1903–1906: Lovisa Näsman
1906–1912: Mikael Norrgård
1912–1921: I. A. Sundell
1921–1926: J. A. Komstadius
1929–1936: R. Nylund
1936–1940: Hugo Holmlund
1950–1952: Anders Nybacka
Xiaomi Redmi 7

| Xiaomi Redmi 7 |
| --- | --- |
Valmistaja:  Xiaomi
Julkaistu:  2019
Paino:  180 g
Näyttö:  6,26 tuumaa
Värien lukumäärä:  16 miljoonaa
Suoritin:  Qualcomm Snapdragon 632
Grafiikkapiiri:  Adreno 506
Keskusmuisti:  2/3/4 GB
Flash-muisti:  16/32/64 GB
Takakamera:  12 Mpx + 2 Mpx (syvyyskamera)
Etukamera:  8 Mpx
Akku:  4 000 mAh Li-Po
Muistikorttipaikka:  microSDXC
Infobox OKNimi-testi OK: 
Xiaomi Redmi 7 on Xiaomin matkapuhelin, jonka se julkaisi vuonna 2019.
Tiedot

Puhelimessa on flash-muistia eli tallennustilaa 16, 32 tai 64 gigatavua ja RAM-muistia 2, 3 tai 4 gigatavua. Tallennustila on kuitenkin laajennettavissa microSDXC-muistikortilla. Puhelimessa on kaksi takakameraa: 12 megapikselin pääkamera ja kahden megapikelin syvyyskamera. Edessä on yksi kahdeksan megapikselin kamera. Redmi 7:ssä on 4 000 milliampeeritunnin litiumpolymeeriakku, jota ei voi irrottaa. Puhelimessa on 6,26 tuuman näyttö, joka tukee 720 × 1 520 pikselin resoluutiota kuudellatoista miljoonalla värillä.
WHA-kausi 1976–1977

| WHA-kausi 1976–1977 |
| --- | --- |
Laji:  jääkiekko
Järjestyksessä oleva kausi:  5.
Joukkueiden määrä:  12
Sarja alkoi:  7. lokakuuta 1976
Sarja päättyi:  26. toukokuuta 1977
Mestari:  Quebec Nordiques
Pistepörssin voittaja:  Réal Cloutier (Quebec Nordiques)
  ← 1975–1976 :  1977–1978 → 
WHA-kausi 1976–1977 oli jääkiekon ammattilaisliiga World Hockey Associationin (WHA) viides kausi.
Runkosarjassa oli taas 12 joukkuetta, ja Toronto Torosista tuli tällä kaudella muuton myötä Birmingham Bulls. Ennen kautta Cleveland Crusaders puolestaan muutti Minnesotaan, ja siitä tuli uusi versio Minnesota Fighting Saintsistä. Kuten edelliskaudella, Fighting Saints meni konkurssiin kesken kauden.
Réal Cloutier voitti runkosarjan pistepörssin 66 maalilla ja 75 maaliin johtaneella syötöllä. Quebec Nordiques voitti ensimmäisen Avco Cup -mestaruutensa, kun se voitti loppuotteluissa Winnipeg Jetsin otteluvoitoin 4–3. Kyseessä oli WHA:n historian ainoa finaalisarja, joka meni seitsemään peliin.
Runkosarja

| --- | --- |
 O = Ottelut  V = Voitot  H = Häviöt  T = Tasapelit  :  P = Pisteet  TM = Tehdyt maalit  PM = Päästetyt maalit  
Lihavoidut joukkueet etenivät pudotuspeleihin
Runkosarja > Itäinen divisioona

| Joukkue | O | V | H | T | P | TM | PM |
| --- | --- | --- | --- | --- | --- | --- | --- |
| Quebec Nordiques | 81 | 47 | 31 | 3 | 97 | 353 | 295 |
| Cincinnati Stingers | 81 | 39 | 37 | 5 | 83 | 354 | 303 |
| Indianapolis Racers | 81 | 36 | 37 | 8 | 80 | 276 | 305 |
| New England Whalers | 81 | 35 | 40 | 6 | 76 | 275 | 290 |
| Birmingham Bulls | 81 | 31 | 46 | 4 | 66 | 289 | 309 |
| Minnesota Fighting Saints | 42 | 19 | 18 | 5 | 43 | 136 | 129 |
Runkosarja > Läntinen divisioona

| Joukkue | O | V | H | T | P | TM | PM |
| --- | --- | --- | --- | --- | --- | --- | --- |
| Houston Aeros | 80 | 50 | 24 | 6 | 106 | 320 | 241 |
| Winnipeg Jets | 80 | 46 | 32 | 2 | 94 | 366 | 291 |
| San Diego Mariners | 81 | 40 | 37 | 4 | 85 | 284 | 283 |
| Edmonton Oilers | 81 | 34 | 43 | 4 | 72 | 243 | 304 |
| Calgary Cowboys | 81 | 31 | 43 | 7 | 69 | 252 | 296 |
| Phoenix Roadrunners | 80 | 28 | 48 | 4 | 60 | 281 | 383 |
Pudotuspelit

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät | Puolivälierät |  |  | Välierät | Välierät | Välierät |  |  | Loppuottelu | Loppuottelu | Loppuottelu |
 
|   | I1 |  Quebec Nordiques | 4 |   |  |  |  |  |  |  |  |  |  |
|  | I4 |  New England Whalers | 1 |   |  |  |  |  |  |  |  |  |  |
|  | I4 |  New England Whalers | 1 |   |   | I1 |  Quebec Nordiques | 4 |   |  |  |  |  |
|  | Itäinen divisioona | Itäinen divisioona | Itäinen divisioona |   |   | I1 |  Quebec Nordiques | 4 |   |  |  |  |  |
|  | Itäinen divisioona | Itäinen divisioona | Itäinen divisioona |   |   | I3 |  Indianapolis Racers | 1 |   |  |  |  |  |
|  | I2 |  Cincinnati Stingers | 0 |   |   | I3 |  Indianapolis Racers | 1 |   |  |  |  |  |
|  | I2 |  Cincinnati Stingers | 0 |   |  |  |  |  |   |  |  |  |  |
|   | I3 |  Indianapolis Racers | 4 |   |  |  |  |  |   |  |  |  |  |
|  |  |   |   |   |   |   |   |   |   |   | I1 |  Quebec Nordiques | 4 |
|  |  |   |   |   |   |   |   |   |   |   | L2 |  Winnipeg Jets | 3 |
|   | L1 |  Houston Aeros | 4 |   |  |  |  |  |   |  |  |  |  |
|  | L4 |  Edmonton Oilers | 1 |   |  |  |  |  |   |  |  |  |  |
|  | L4 |  Edmonton Oilers | 1 |   |   | L1 |  Houston Aeros | 2 |   |  |  |  |  |
|  | Läntinen divisioona | Läntinen divisioona | Läntinen divisioona |   |   | L1 |  Houston Aeros | 2 |   |  |  |  |  |
|  | Läntinen divisioona | Läntinen divisioona | Läntinen divisioona |   |   | L2 |  Winnipeg Jets | 4 |   |  |  |  |  |
|  | L2 |  Winnipeg Jets | 4 |   |   | L2 |  Winnipeg Jets | 4 |   |  |  |  |  |
|  | L2 |  Winnipeg Jets | 4 |   |  |  |  |  |  |  |  |  |  |
|   | L3 |  San Diego Mariners | 3 |   |  |  |  |  |  |  |  |  |  |
Xiropótamos

| Xiropótamos Ξηροπόταμος |
| --- | --- |
 Xiropótamos
 Koordinaatit: 41°11′34″N, 24°6′14″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Dráma
Kunta:  Dráma
Hallinto:  
 – Asutustyyppi:  kaupunki
 – Kallikrates-koodi:  0201011201
Väkiluku (2011):  2 554
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Xiropótamos (kreik. Ξηροπόταμος) on Kreikan kaupunki, joka kuuluu hallinnollisesti Dráman kuntaan, Dráman alueyksikköön ja Itä-Makedonian ja Traakian alueeseen. Kaupungin väkiluku on 2 554 (vuonna 2011).
Xiropótamoksen pieni kaupunki, suomeksi ”Kuiva joki”, sijaitsee Falakró-vuoren eteläpuolella noin kuusi kilometriä luoteeseen Dráman kaupungista. Asutuksen vanha nimi oli vuoteen 1927 saakka slaavilaisittain Visotsáni (Βησωτσάνη).
Xiropótamos muodostaa myös laajemman kaupunkiyhdyskunnan (Δημοτική Κοινότητα Ξηροποτάμου, Dimotikí Koinótita Xiropotámou), johon kuuluu varsinaisen Xiropótamoksen kaupungin lisäksi kylä Metamórfosi Sotíros. Koko yhdyskunnan väkiluku on 2 735.